Τζων Νέβιλ, 3ος βαρόνος των Νέβιλ του Ρέμπι

Ο Τζων Νέβιλ, 3ος βαρόνος των Νέβιλ του Ρέμπι (περί το 1337 – 17 Οκτωβρίου 1388) Άγγλος ευγενής και οπλαρχηγός ήταν μεγαλύτερος γιος του Ραλφ Νέβιλ, 2ου βαρόνου των Νέβιλ του Ρέμπι και της Αλίκης Αούντλει. Είχε πέντε αδελφούς ανάμεσα στους οποίους τον Αλεξάντερ Νέβιλ, αρχιεπίσκοπο της Υόρκης και τέσσερις αδελφές.

Τίτλοι και αποστολές
Ο συγγραφέας Τζορτζ Έντουαρντ Κοκάιν (1825 - 1911) σημειώνει ότι η στρατιωτική σταδιοδρομία του Τζων Νέβιλ ξεκίνησε στο πλευρό του πατέρα του. Πολέμησε στις 17 Οκτωβρίου 1346 στη μάχη του Νέβιλς Κρος, στέφτηκε ιππότης (1360) ύστερα από μια σύγκρουση κοντά στο Παρίσι που βρισκόταν υπό τις υπηρεσίες του Σερ Γουόλτερ Μάνι και πολέμησε στη Ακουιτανία (1366, 1373 - 1374). Ο πατέρας του πέθανε στις 5 Αυγούστου 1367 και ο Ραλφ κληρονόμησε τα εδάφη και τους τίτλους του τον Οκτώβριο του ίδιου έτους. Από το 1367 συμμετείχε ασταμάτητα σε αποστολές, ήταν απεσταλμένος στη Γαλλία (1368) και έγινε μέλος του Τάγματος της Περικνημίδας (1369). Τον Ιούλιο του 1370 διορίστηκε διοικητής του βορρά και τον Νοέμβριο του ίδιου χρόνου βρέθηκε σε αποστολή για να κλείσει ειρήνη με τη Γένοβα. Έγινε Στιούαρτ του βασιλικού νοικοκυριού (1372) και τον Ιούλιο του ίδιου έτους συμμετείχε σε αποστολή στη Βρετάνη, τα επόμενα τέσσερα χρόνια υπηρέτησε στα σύνορα με τη Σκωτία. Το 1378 οχύρωσε το κάστρο του Ρέμπι και τον Ιούνιο του ίδιου έτους βρέθηκε στη Γασκώνη, διορίστηκε φύλακας στο κάστρο του Φρόνζακ και Σενεσκάλιος της Γασκώνης, πέρασε τα επόμενα τέσσερα χρόνια στη Γασκώνη και συμμετείχε στην πολιορκία του Μοντανί (1381). Με την επιστροφή στην Αγγλία διορίστηκε Φύλακας των Μαρς, τον Μάιο του 1383 και τον Μάρτιο του 1387 βρέθηκε σε ειρηνικές αποστολές με τους Σκωτσέζους και τον Ιούλιο του 1385 συνόδευσε τον βασιλιά της Σκωτίας. 

Ο Τζων Νέβιλ πέθανε στις 17 Οκτωβρίου 1388 στο Νιούκασλ, σύμφωνα με τη διαθήκη του τάφηκε στον καθεδρικό ναό του Ντάραμ με την πρώτη σύζυγο του Ματθίλδη και τον διαδέχτηκε ο μεγαλύτερος γιος του Ραλφ Νέβιλ, 1ος κόμης του Γουέστμορλαντ.

Οικογένεια
Ο Τζων Νέβιλ παντρεύτηκε σε πρώτο γάμο πριν το 1362 τη Ματθίλδη Πέρσι (πέθανε πριν τις 18 Φεβρουαρίου 1379), κόρη του Χένρυ Πέρσι, 2ου βαρόνου των Πέρσι του Άλνουικ στο Νορθάμπερλαντ και της Ιντουάν του Κλίφορντ, κόρη του Ρόμπερτ Κλίφορντ, 1ου βαρόνου του Κλίφορντ με την οποία απέκτησε :

Ραλφ Νέβιλ, 1ος κόμης του Γουέστμορλαντ
Τόμας Νέβιλ, 5ος βαρόνος του Φορνιβαλ, παντρεύτηκε την Ιωάννα Φορνιβαλ
Αλίκη Νέβιλ, παντρεύτηκε τον Γουίλλιαμ Ντεινκούρ, 3ο βαρόνο του Ντεινκούρ
Ματθίλδη Νέβιλ
Ιντουάν Νέβιλ
Ελεονώρα Νέβιλ, παντρεύτηκε τον Ραλφ Λάμλεϊ, 1ο βαρόνο του Λάμλεϊ :
Ελισάβετ Νέβιλ, μοναχή

Μετά τον θάνατο της πρώτης συζύγου του Ματθίλδης (1379) ο Νέβιλ παντρεύτηκε σε δεύτερο γάμο του πριν τις 9 Οκτωβρίου 1381 την Ελισάβετ Λάτιμερ (πέθανε στις 5 Νοεμβρίου 1395) κόρη του Γουίλλιαμ Λάτιμερ με την οποία απέκτησε :

Τζων Νέβιλ, 6ος βαρόνος του Λάτιμερ (1382 - 10 Δεκεμβρίου 1430), παντρεύτηκε σε πρώτο γάμο τη Ματθίλδη Κλίφορντ κόρη του Τόμας Κλίφορντ, 6ου βαρόνου του Κλίφορντ με την οποία χώρισε την περίοδο 1413 - 1417 χωρίς να αποκτήσει παιδιά, η Ματθίλδη παντρεύτηκε κατόπιν τον Ριχάρδο του Κέιμπριτζ. 
Ελισάβετ Νέβιλ, παντρεύτηκε πριν τις 27 Μαΐου 1396 τον Σερ Τόμας Ουίλομπι (πέθανε πριν τις 20 Αυγούστου 1417) γιο του Ρόμπερτ Ουίλομπι, 4ο βαρόνο των Ουίλομπι του Έρεσμπι (1348 - 9 Αυγούστου 1396), μαζί της απέκτησε έναν γιο τον Σερ Τζων Ουίλομπι (1400 - 24 Φεβρουαρίου 1437).

Μετά τον θάνατο του Τζων Νέβιλ η Ελισάβετ παντρεύτηκε σε δεύτερο γάμο τον Ρόμπερτ Ουίλομπι, 4ο βαρόνο των Ουίλομπι του Έρεσμπι (1350 - 9 Αυγούστου 1396) με τον οποίο απέκτησε μια κόρη τη Μαργαρίτα Ουίλομπι.

Παραπομπές

Πηγές
Cokayne, George Edward (1936). The Complete Peerage, edited by H.A Doubleday and Lord Howard de Walden. IX. London: St. Catherine Press.
Richardson, Douglas (2011). Everingham, Kimball G., ed. Magna Carta Ancestry: A Study in Colonial and Medieval Families. I (2nd ed.). 
Richardson, Douglas (2011). Everingham, Kimball G., ed. Magna Carta Ancestry: A Study in Colonial and Medieval Families. III (2nd ed.). 
Richardson, Douglas (2011). Everingham, Kimball G., ed. Magna Carta Ancestry: A Study in Colonial and Medieval Families. IV (2nd ed.). 
Shaw, William Arthur; Burtchaell, George Dames (1906). Knights of England. A complete record ... I. London: Sherratt and Hughes. p. 4.
Tuck, Anthony (January 2008) [2004]. "Neville, John, fifth Baron Neville (c.1330–1388)". Oxford Dictionary of National Biography 
Lundy, Darryl. "John de Neville, 3rd Lord Neville"

Οικογένεια Νέβιλ